Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Baterija

## Baterija

O punjenju baterije
Pravilno korištenje baterije
O preostalom kapacitetu baterije
Čuvanje baterije
O trajanju baterije
Kompatibilnost baterije

### O punjenju baterije

- Prije prvog korištenja fotoaparata napunite bateriju (isporučeno).

- Možete puniti bateriju i kad nije potpuno prazna. Osim toga, čak i ako baterija nije potpuno napunjena, možete koristiti njezin postojeći kapacitet.

- Preporučujemo punjenje baterijske jedinice pri temperaturi okoline od 10°C do 30°C. Izvan ovog raspona temperatura baterija se možda neće napuniti do punog kapaciteta.

### Pravilno korištenje baterije

- Niske okolne temperature smanjuju kapacitet baterije. Zato će na hladnim mjestima vrijeme rada baterije biti kraće. Za produžetak vremena rada baterije preporučujemo sljedeće:

- Držite bateriju u unutarnjem džepu, blizu tijela radi zagrijavanja i umetnite je u fotoaparat neposredno prije upotrebe.
  (Ako u džepu imate metalne predmete kao što su ključevi, pazite da ne dođe do kratkog spoja.)

- Imajte na umu da će se baterija brzo potrošiti ako često koristite bljeskalicu ili zum.

- Preporučujemo da pripremite rezervne baterije ukupnog vremena rada dva ili tri puta većeg od planiranog vremena snimanja i da ih isprobate prije snimanja.

- Čuvajte bateriju da se ne smoči u vodi. Nije vodootporna.

- Ne ostavljajte bateriju na iznimno toplim mjestima, primjerice u automobilu ili na suncu.

- Možda nećete moći uključiti fotoaparat ili baterija možda neće biti učinkovito napunjen ako su priključci baterije prljavi. U tom slučaju nečistoću obrišite mekanom krpom kako biste očistili bateriju.

### O preostalom kapacitetu baterije

- Na zaslonu se pojavljuje indikator preostalog kapaciteta baterije.

A: Visoki
B: Niski

- Indikator napunjenosti baterije možda neće ispravno prikazivati stanje u sljedećim situacijama:

- Ako se fotoaparat dugo upotrebljava na visokoj temperaturi.

- Ako je fotoaparat odložen s potpuno napunjenom baterijom.

- Ako se koristitie jako rabljenom baterijom.

- Točan preostali kapacitet baterije pojavljuje se za približno jednu minutu.

- Indikator preostalog kapaciteta možda neće biti točan u nekim okolnostima.

- Kad je [Eko mod] postavljeno na [Standardno] ili [Maksimum], ako ne koristite fotoaparat određeno vrijeme dok je napajanje uključeno zaslon se zatamnjuje, a fotoaparat se automatski isključuje (funkcija automatskog isključivanja).

### Čuvanje baterije

- Ako bateriju ne planirate koristiti dulje vrijeme, ispraznite je do kraja i pohranite na hladnom i suhom mjestu. Kako biste očuvali ispravan rad baterije preporuča se barem jednom godišnje dokraja napuniti bateriju i potpuno je isprazniti u fotoaparatu.

- Za pražnjenje baterije u fotoaparatu praktično je uključiti način prezentacije i čekati dok se baterija ne istroši.

- Kako biste spriječili prljanje priključaka, kratke spojeve itd., svakako koristite priloženu vrećicu za bateriju kad je nosite ili odlažete.

### O trajanju baterije

- Vrijeme trajanja baterije je ograničeno. Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

- Vrijeme trajanja baterije ovisi o načinu pohranjivanja, uvjetima rada i okolini u kojoj se koristi.

### Kompatibilnost baterije

- Baterija NP-BG1 (isporučena) može se upotrebljavati samo s modelima Cyber-shot kompatibilnim s G tipom.

- Ako upotrebljavate bateriju NP-FG1 (prodaje se zasebno), na indikatoru napunjenosti prikazuju se i minute preostalog rada baterije ( 60 Min).

Natrag na vrh